Publication: Magyar Közlöny
Issue: MK-2001-137 (Year: 2001, Number: 137)
Era: 1990-2004
Section: A Kuratórium elnökének és tagjainak összeférhetetlenségére a Ptk. 74/C. §, illetőleg az 1997. évi CLVI. törvény
Paragraph Index: 809

9. Záró rendelkezések 9.1. Az Alapító nevében és képviseletében a belügyminiszter jár el. 9.2. A Közalapítvány közvetlen politikai tevékenységet nem folytat, szervezete a pártoktól független, azoknak támogatást nem nyújt. 9.3. A Közalapítvány: — céljai megvalósítása érdekében együttműködik a hasonló közfeladatot ellátó állami, társadalmi szervezetekkel, alapítványokkal, — gyűjti a céljai megvalósításához szükséges forrásokat. 9.4. A Közalapítvány működésének és a szolgáltatások igénybevételének módját, a beszámolókat, a kuratóriumi döntéseket a Belügyi Közlönyben, az Alapító Okirat szerinti tevékenységének és gazdálkodásának legfontosabb adatait egy országos napilapban (Magyar Nemzet) is nyilvánosságra kell hozni.

Source: https://magyarkozlony.hu/hivatalos-lapok/98c01d3805a4c6ba29a3554e3d1bc6e8d1d6b70e/dokumentumok/e65a6b36bbe1fdf7d940d074b3f2bb1cb0190e32/letoltes